במערב אין כל חדש (סרט, 2022)

במערב אין כל חדש (בגרמנית: Im Westen nichts Neues) הוא סרט דרמה אנטי-מלחמתי משנת 2022, שהופק בקופרודוקציה אמריקאית-גרמנית ומבוסס על רומן באותו השם מאת אריך מריה רמרק שיצא לאור בשנת 1929. הסרט מבוים על ידי אדוארד ברגר, ומככבים בו פליקס קאמרר, אהרון הילמר, מוריץ קלאוס, דניאל בריהל, אלברט שוך, סבסטיאן הולק, אדין חסנוביץ' ודייוויד סטריסאו. בכורת הסרט התקיימה במהלך פסטיבל הסרטים הבין-לאומי בטורונטו ב-12 בספטמבר 2022, והוא עלה לשירות הזרמת המדיה של נטפליקס ב-28 באוקטובר 2022. הסרט היה מועמד ב-14 קטגוריות בטקס פרסי האקדמיה הבריטית לקולנוע ה-76, מתוכן זכה ב-7 פרסים כולל פרס הסרט הטוב ביותר. הסרט היה מועמד גם לפרס הסרט הזר הטוב ביותר בטקס פרסי גלובוס הזהב ה-80. הסרט היה מועמד לתשעה פרסי אוסקר, ביניהם פרס אוסקר לסרט הטוב ביותר, וזכה בארבעה מהם: פרס אוסקר לסרט הבינלאומי הטוב ביותר, פרס אוסקר לצילום הטוב ביותר, פרס אוסקר לעיצוב ההפקה הטוב ביותר ופרס אוסקר למוזיקה המקורית הטובה ביותר. באביב 1917, שלוש שנים לאחר פרוץ מלחמת העולם הראשונה, פאול באומר בן ה-17 מתגייס לצבא הקיסרות הגרמנית לצד חבריו לבית הספר, אלברט קרופ, פרנץ מולר ולודוויג בם. מבלי לדעת, הארבעה מקבלים מדים שנלקחו מחיילים שנהרגו בקרב, ונשלחים לחזית בצפון צרפת ליד לה מלמזון, שם הם מתיידדים עם סטניסלאוס "קאט" קצ'ינסקי, חייל מבוגר, וטג'אדן סטאקפליט. עוד באותו הלילה, השקפתם הרומנטית על המלחמה מתנפצת כשהם נקלעים למלחמת חפירות בחזית המערבית ולודוויג נהרג מירי תותחים. ב-7 בנובמבר 1918, שר האוצר הגרמני מתיאס ארצברגר, שמאס באבידות ההולכות וגדלות, נפגש עם נציגי הפיקוד העליון הגרמני במטרה לשכנע אותם להתחיל במשא ומתן על שביתת הנשק עם מדינות ההסכמה. בינתיים, פאול וקאט גונבים אווז מחווה חקלאית סמוכה עבור ארוחת ערב. לאחר הארוחה, מבקש קאט מפאול להקריא לו מכתב מאשתו, המודאגת מכך שלא יוכל להשתלב מחדש בחברה לאחר סיום המלחמה. במקביל, שוכב פרנץ עם אישה צרפתייה ומביא עמו לחזית את צעיפה למזכרת. בבוקר ה-9 בנובמבר, הגנרל פרידריכס מסיע את ארצברגר ואת המשלחת הגרמנית לרכבת לכיוון יער קומפיין, שם נערך המשא ומתן על הפסקת האש. פאול וחבריו יוצאים למשימה למצוא טירונים נעדרים שנשלחו לתגבר את יחידתם ומגלים שהם נהרגו בגז לאחר שהסירו את מסכותיהם מוקדם מדי. פרידריכס, שמתנגד למשא ומתן, מורה על התקפה לפני שתגבורת צרפתית תגיע. באותו הלילה, מגיעה משלחתו של ארצברגר ליער קומפיין וגדודו של פאול נשלח לחזית לצורך התקפת החיילים הצרפתיים. בבוקר ה-10 בנובמבר, פרדיננד פוש, מפקדם העליון של כוחות מדינות ההסכמה, נותן לצבא הגרמני 72 שעות לקבל את תנאי הפסקת האש, ללא מקום למשא ומתן. בינתיים, הצבא הגרמני משתלט על קו החזית הצרפתי, אך נאלץ לסגת בעקבות מתקפת-נגד משולבת של טנקי סן שאמון, מטוסים ולהביורים. פרנץ מופרד מהקבוצה ואלברט נהרג בניסיון להיכנע. כשהוא לכוד בשטח הפקר עם חייל צרפתי, פאול דוקר אותו ונאלץ לצפות במותו האיטי והכואב. במקביל, לְארצברגר נודע על התפטרותו של הקיסר וילהלם השני, ובערב הוא מקבל הנחיות מהמרשל פאול פון הינדנבורג לקבל את תנאיהן של מדינות ההסכמה. פאול חוזר ליחידתו ורואה אותם חוגגים את סופה הקרב של המלחמה. פאול מוצא את טג'אדן הפצוע, שנותן לו את הצעיף של פרנץ. פאול וקאט מאכילים את טג'אדן ומנסים לנחמו, אך המום מהיותו נכה, טג'אדן מתאבד. בסביבות השעה 5:00 ב-11 בנובמבר, חותמת המשלחת של ארצברגר על הסכם שביתת הנשק, שאמורה להיכנס לתוקף ב-11 בבוקר. לאחר שנודע להם על שביתת הנשק, פול וקאט גונבים מהחווה בפעם האחרונה, אך קאט נורה על ידי בנו הצעיר של האיכר ומת כשפול נושא אותו לבית החולים. מכיוון שהוא מעוניין לסיים את המלחמה כשיד הגרמנים על העליונה, מורה פרידריכס לפתוח בהתקפה ב-10:45. בייאושו, הורג פאול חיילים צרפתיים רבים לפני שנדקר בלבו שניות ספורות לפני השעה 11:00, כשהלחימה נפסקת והחזית משתתקת. זמן קצר לאחר מכן, טירון גרמני שזה עתה הגיע, אותו הציל פאול קודם-לכן, מוצא את גופתו השרויה בבוץ ונוטל ממנה את דסקית זיהויו של פאול ואת הצעיף. פליקס קאמרר – פאול בוימר מוריץ קלאוס – פרנץ מולר אהרון הילמר – אלברט קרופ דניאל בריהל – מתיאס ארצברגר אלברט שוך – סטניסלאוס "קאט" קצ'ינסקי אדין חסנוביץ' – טג'אדן סטאקפליט טיבו דה מונטלמבר – גנרל פרדיננד פוש דייוויד סטריסאו – גנרל פרידריכס סבסטיאן הולק – מייג'ור פון בריקסדורף בפברואר 2020 נמסר כי חברת ההפקות "Amusement Park" תפיק עבור נטפליקס עיבוד חדש על בסיס הרומן הקלאסי "במערב אין כל חדש" משנת 1929 מאת אריך מריה רמרק. עוד נמסר כי הסרט יכתוב ויביים אדוארד ברגר. סרט זה הוא עיבודו הקולנועי השלישי במספר של הרומן לאחר עיבודו הקולנועי משנת 1930 מאת לואיס מיילסטון ועיבודו הקולנועי משנת 1979 מאת דלברט מאן. לברגר היה חשוב לקחת את הפרספקטיבה הגרמנית על המלחמה: "ההשקפה שלנו על המלחמה מעוצבת על ידי אבל ובושה, על ידי הרס ואשמה. שום דבר חיובי לא נשאר, לא ניצוץ של גבורה. מצאתי שזה אתגר גדול להפוך את הסיפור שלנו, הרקע שלנו ואת יחסנו למלחמה לכוח המניע מאחורי הסרט." יחד עם ההכרזה על הפקת הסרט, נמסר על ליהוקם של השחקן האוסטרי פליקס קאמרר לדמותו של פאול בוימר ושל השחקנים הגרמנים אהרון הילמר ומוריץ קלאוס לדמויותיהם של חבריו, אלברט קרופ ופרנץ מולר. בין השחקנים הנוספים שלוהקו נמנים דניאל בריהל, אלברט שוך, אדין חסנוביץ', דייוויד סטריסאו, אנדראס דוהלר, מייקל סטנגה, אדריאן גרונוולד וסבסטיאן הולק. הצילומים התקיימו במשך 52 ימים מ-9 במרץ עד 24 במאי 2021; רוב הצילומים התקיימו בצ'כיה, ובפראג. צילומים נוספים התקיימו בגרמניה ובבלגיה. על הצילומים היה אמון הצלם ג'יימס פרינד, איתו עבד ברגר בעבר בסדרות הטלוויזיה "פטריק מלרוז" ו"כבודו". בכורת הסרט התקיימה במהלך פסטיבל הסרטים הבין-לאומי בטורונטו ב-12 בספטמבר 2022. באירופה, הסרט הוקרן לראשונה בהקרנת בכורה חגיגית במהלך פסטיבל הסרטים בציריך שהתקיימה בשלהי ספטמבר 2022. החל מ-29 בספטמבר 2022, הסרט הוקרן בבתי קולנוע נבחרים בגרמניה, והוא עלה לשירות הזרמת המדיה של נטפליקס ב-28 באוקטובר 2022. בישראל, הסרט הוקרן במהלך פסטיבל חיפה, ועלה לאקרנים בבתי קולנוע נבחרים של "קולנוע לב". באוגוסט 2022, נמסר כי הסרט נבחר על ידי חבר המושבעים לסרטים גרמניים למועמדות בקטגוריית "הסרט הבינלאומי הטוב ביותר בטקס פרסי אוסקר ה-95. הסרט גבר על שמונה סרטים אחרים מגרמניה. בנוסף, הסרט זכה לסיווג "בעל ערך מיוחד" על ידי ועדת הקולנוע והמדיה הגרמנית, בשל איכות עבודת הצילום של ג'יימס פרינד ואיכות הליהוק של צוות השחקנים הצעיר. אתר האינטרנט הרשמי של במערב אין כל חדש (בשפות מרובות) "במערב אין כל חדש", במסד הנתונים הקולנועיים IMDb (באנגלית) "במערב אין כל חדש", באתר נטפליקס "במערב אין כל חדש", באתר AllMovie (באנגלית) "במערב אין כל חדש", באתר Rotten Tomatoes (באנגלית) "במערב אין כל חדש", באתר Metacritic (באנגלית) "במערב אין כל חדש", במסד הנתונים הקולנועיים KinoPoisk (ברוסית) ישי קיצ'לס, הספר שהיטלר רצה להשמיד הופך לסרט בגרמנית, באתר ישראל היום, 27 באוקטובר 2022 אבנר שביט‏, "במערב אין כל חדש" הוא סרט המלחמה הכי מרשים מאז "להציל את טוראי ריאן", באתר וואלה, 28 באוקטובר 2022 "All Quiet on the Western Front". Toronto International Film Festival. Retrieved September 6, 2022. Manori Ravindran, Manori Ravindran, Netflix Snaps Up Big-Budget ‘All Quiet on the Western Front’ Adaptation (EXCLUSIVE), Variety, ‏2020-12-10 (באנגלית אמריקאית) Tigran Asatryan, Daniel Bruhl 'All Quiet on the Western Front' Netflix Movie: What We Know So Far, What's on Netflix, ‏2022-08-03 Emily Garbutt published, Netflix reveals first look at All Quiet on the Western Front starring Daniel Brühl, gamesradar, ‏2021-05-05 "Im Westen nichts Neues" erhält vierwöchiges Kinofenster. Blickpunkt:Film Volker Bertelmann Scoring Edward Berger’s ‘All Quiet on the Western Front’ | Film Music Reporter IM WESTEN NICHTS NEUES: Dreharbeiten für deutschen Netflix Film unter Regie von Edward Berger haben begonnen, About Netflix (בגרמנית) Andreas Wiseman, Netflix’s ‘All Quiet On The Western Front’ Underway In Czech Republic, First Look, Deadline, ‏2021-05-04 Naman Ramachandran, Netflix’s ‘All Quiet On The Western Front’ Shoot Underway in Prague, New Cast Members Join, Variety, ‏2021-05-04 Kate Erbland,Eric Kohn, Kate Erbland, Eric Kohn, TIFF 2022 Lineup Includes ‘The Whale,’ ‘Women Talking,’ ‘Empire of Light,’ and Many More, IndieWire, ‏2022-07-28 Das ZFF kündigt erste Gala Premieren an, Zurich Film Festival (בגרמנית) במערב אין כל חדש, עמוד הסרט באתר פסטיבל הסרטים הבינלאומי חיפה ה-38 במערב אין כל חדש, עמוד הסרט באתר קולנוע לב Scott Roxborough, Oscars: Germany Picks ‘All Quiet on the Western Front’ for 2023 Race, The Hollywood Reporter, ‏2022-08-24 Neun Einreichungen für deutschen Oscar-Kandidat. Blickpunkt:Film Im Westen nichts Neues, Deutsche Filmbewertung und Medienbewertung FBW (בגרמנית)